AQSHda taʼlim
Qoʻshma Shtatlardagi taʼlim taʼlimning alohida bosqichlaridan iborat — maktabgacha, boshlangʻich, oʻrta va oliy. Uch darajada nazorat qilinadi va moliyalashtiriladi: federal, shtat va mahalliy hukumatlar. AQShning barcha shtatlarida shtatga qarab besh yoki sakkiz yoshdan oʻn olti yoki oʻn sakkiz yoshgacha boʻlgan bolalar uchun majburiy taʼlim qonunlari mavjud. Taʼlim dasturi shtatdan shtatga va maktab okrugiga qarab farq qilishi mumkin, ammo barcha shtatlar qonun boʻyicha davlat maktablari oʻquvchilarini kerakli minimal taʼlim darajasiga erishishlarini tekshirishlari kerak. Oliy oʻquv yurtlari taʼlim sifati jihatidan juda farq qiladi. Ayvi Ligasining 8 ta universitetlari AQShda ham, butun dunyoda ham eng nufuzli universitetlardan biri hisoblanadi. Qoʻshma Shtatlar 2010-yil holatiga koʻra kollejda taʼlim olgan kattalar ulushi boʻyicha sanoati rivojlangan davlatlar orasida 10-oʻrinni egallaydi. AQShda savodxonlik darajasi 99 % (2008), 2011-yilda 25 va undan katta yoshdagilarning 46 % oʻrta maʼlumotga ega, 30 % bakalavr darajasiga ega. Taʼlimning asosiy tili ingliz tilidir.